Sé munur á uppsetningu texta hér að neðan og í PDF skjali gildir PDF skjalið . 1252 / 2019 um stuðning í nautgriparækt . Almenn ákvæði . Í reglugerð þessari hafa eftirtalin orð þá merkingu sem hér segir : Árskýr : Meðalfjöldi einstaklingsmerktra kúa á lögbýli yfir 12 mánaða tímabil samkvæmt skráningu í Huppu . Til að teljast með þurfa kýrnar að hafa borið kálfi að minnsta kosti annað hvert ár samkvæmt upplýsingum úr Huppu . Kýr með meira en 730 daga frá síðasta burði reiknast ekki með í fjölda árskúa . Bústofn : Miðlægur gagnagrunnur til að halda utan um dýraeftirlit og forðagæslu í samræmi við lög um búfjárhald nr. 38 / 2013 . Gripagreiðsla : Fjárhagslegur stuðningur ríkisins til þeirra eigenda einstaklingsmerktra árskúa á lögbýlum sem uppfylla skilyrði þessarar reglugerðar . Huppa : Tölvukerfi og gagnagrunnur , sem heldur utan um afurðaskýrsluhald í nautgriparækt . Holdakýr : Kýr af erlendu holdanautakyni að öllu leyti eða að hluta sem alin er til kjötframleiðslu . MARK : Miðlægur gagnagrunnur þar sem varðveittar eru upplýsingar um einstaklingsmerkingar búfjár samkvæmt gildandi reglugerð um merkingar búfjár . Jafnvægismagn : Magn sem getur gengið kaupum og sölum hverju sinni á markaðsdegi við jafnvægisverði . Jafnvægisverð : Það verð sem myndast þegar framboðið magn er jafnt og eftirspurt magn eða lægsta verð sem jafnvægismagn getur verið selt og keypt á . Lögbýli : Er í reglugerð þessari skilgreint samkvæmt 2. gr. jarðalaga nr. 81 / 2004 . Nýliði : Einstaklingur á aldrinum 18 - 40 ára , sem er að kaupa búrekstur eða að minnsta kosti 25% hlut í búrekstri í fyrsta skipti eða hefur leigt eða keypt búrekstur innan þriggja ára frá 1. janúar á gildistökuári reglugerðar þessarar . Ónotað greiðslumark : Greiðslumark lögbýlis mælt í lítrum að frádreginni mjólkurframleiðslu búsins á verðlagsárinu . Tengdur aðili : Við afmörkun tengdra aðila í reglugerð þessari skal líta til II. kafla laga um stjórn fiskveiða . Handhafar greiðslna . Greiðslur samkvæmt reglugerð þessari fá þeir framleiðendur einir sem uppfylla eftirtalin skilyrði : eru skráðir eigendur eða leigjendur lögbýlis með lögheimili á Íslandi og stunda nautgriparækt og reka nautgripabú á lögbýlinu með virkt virðisaukaskattsnúmer og starfsemi þeirra fellur undir atvinnugreinanúmer 01 og 02 í atvinnuvegaflokkun Hagstofu Íslands , sbr. ÍSAT 2008 , þó ekki starfsemi í undirflokkum 01.61 , 01.62 , 01.63 , 01.64 , 01.70 og 02.40 . Hjón og einstaklingar í óvígðri sambúð , samkvæmt skráningu í þjóðskrá , sem standa saman að búrekstri geta óskað eftir því að greiðslum samkvæmt reglugerð þessari sé skipt jafnt á milli aðila . Þegar um fleiri sjálfstæða rekstraraðila er að ræða með aðskilinn búrekstur getur hver og einn þeirra verið handhafi greiðslna . Skilyrði fyrir greiðslum eru : þátttaka í afurðaskýrsluhaldi með fullnægjandi skilum í samræmi við 4. gr. og fullnægjandi skil á haustskýrslu í Bústofn skv. 10. gr. laga nr. 38 / 2013 um búfjárhald . Þá má hlutdeild framleiðanda eða framleiðenda sem eru í eigu einstakra aðila , einstaklinga , lögaðila eða tengdra aðila ekki nema hærra hlutfalli en 0,7% af árlegum heildarframlögum samkvæmt samningi um starfsskilyrði nautgriparæktar . Framleiðendur sem eru ekki skráðir þátttakendur í afurðaskýrsluhaldi eða hafa fallið út úr því vegna skilyrða 4. gr. skulu sækja um þátttöku á þar til gerðu eyðublaði . Umsóknum skal skila eigi síðar en 10. desember fyrir næsta almanaksár sem stuðningsgreiðslur eiga að hefjast . Ef framleiðandi uppfyllir ekki skilyrði fyrir stuðningsgreiðslum samkvæmt reglugerð þessari er heimilt að endurkrefja nýjan framleiðanda um allar ofgreiddar stuðningsgreiðslur fyrir búið ef skipt hefur verið um handhafa á árinu . Ef handhafaskipti eru ekki tilkynnt með réttum hætti áður en lokauppgjör fer fram þá ber ekki að endurkrefja fyrri handhafa um ofgreiddar stuðningsgreiðslur fyrir búið . Heimilt er að skuldajafna endurgreiðslukröfu vegna annarra stuðningsgreiðslna skv. samningi um starfsskilyrði í nautgriparækt . Eftirfarandi skal skrá eða vera til staðar í afurðaskýrsluhaldi auk upplýsinga sem eru skráðar í hjarðbók búsins ( lágmarkskröfur ) : Burðardagur kúa og kvígna , fjöldi fæddra kálfa og afdrif þeirra . Niðurstöður kýrsýna ( mjólkursýni ) úr öllum mjólkandi kúm sem mjólkurframleiðendur skulu taka tvisvar sinnum í hverjum ársfjórðungi . Mjólkursýni skal taka með viðurkenndum hætti og sýna þverskurð af mjólkinni úr viðkomandi kú . Framleiðendur skulu staðfesta skýrsluhaldsupplýsingar í síðasta lagi 10. hvers mánaðar fyrir næstliðinn mánuð og á það jafnt við um mjólkurframleiðendur sem og þá sem eingöngu stunda kjötframleiðslu . Afurðastöðvum er skylt að skila gögnum um innlagðar afurðir framleiðenda . Gögnin skulu innihalda upplýsingar um magn mjólkur , gæðaflokkun ( tanksýni ) , sláturgögn samkvæmt gildandi reglugerð um merkingar búfjár og aðrar þær upplýsingar sem taldar eru nauðsynlegar til að uppfylla skilyrði reglugerðar þessarar . Innlegg mjólkur frá afurðastöðvum skal lesa inn í Huppu fyrir hvern framleiðanda . Tryggður skal fullnægjandi aðgangur að Huppu og undirliggjandi gagnagrunni til að tryggja m.a. að skýrsluhaldskerfið uppfylli þær kröfur sem gerðar eru til fullnægjandi afurðaskýrsluhalds . Frestun eða niðurfelling stuðningsgreiðslna . Fresta skal stuðningsgreiðslum til framleiðanda ef hann hefur ekki staðið skil á afurðaskýrsluhaldi , sbr. 4. gr. reglugerðar þessarar , sem hér segir : Stuðningsgreiðslur frestast frá og með 1. maí fyrir skýrsluhaldsmánuðina janúar til mars . Þegar framleiðandi hefur staðið fullnægjandi skil á skýrsluhaldi fyrir skýrsluhaldsárið á undan skal greiða þær stuðningsgreiðslur sem frestað hefur verið til framleiðanda . Endurkrefja skal framleiðanda um stuðningsgreiðslur fyrir það tímabil sem hann þáði greiðslur fyrir ef hann stendur ekki skil á afurðaskýrsluhaldi . Ef full skil á afurðaskýrsluhaldi hafa ekki verið gerð í Huppu fyrir 1. mars vegna skýrsluhaldsársins á undan er heimilt að fella niður stuðningsgreiðslur framleiðanda . Greiða skal öðrum framleiðendum 1. apríl , sem stóðust skilyrði fyrir greiðslum , þá fjármuni sem þannig verða til í samræmi við hlut þeirra í greiðslum ársins á undan . Röskun framleiðsluskilyrða . Heimilt er að ákveða að greiðslur samkvæmt samningi um starfsskilyrði nautgriparæktar dagsettum 19. febrúar 2016 verði greiddar til framleiðanda óháð framleiðslu á lögbýli ef framleiðsluskilyrði hafa raskast tímabundið vegna áfalla , sbr. 32. gr. búvörulaga nr. 99 / 1993 . Heimilt er að færa árlega allt að 20% þeirrar fjárhæðar sem ætluð er til hvers verkefnis . Nefndin skal tilkynna um tilfærslur sem taka eiga gildi um áramót eigi síðar en 1. desember árið á undan . Heildargreiðslumark og greiðslumark lögbýla . Heildargreiðslumark til framleiðslu mjólkur verðlagsárið 2020 skal vera 145 milljónir lítra og skiptist á greiðslumark lögbýla . Greiðslumark lögbýla reiknast í lítrum mjólkur og skiptist hlutfallslega milli lögbýla á sama hátt og greiðslumark þarsíðasta verðlagsárs . Öll mjólk sem seld er í afurðastöð frá viðkomandi lögbýli skal reiknast með í uppgjöri greiðslumarks fyrir lögbýlið . Greiðsla út á greiðslumark er framlag ríkisins til framleiðenda mjólkur og greiðist mánaðarlega úr ríkissjóði til handhafa beingreiðslna út á greiðslumark , sbr. 55. gr. laga nr. 99 / 1993 . Handhafi beingreiðslna út á greiðslumark fær 1. hvers mánaðar 1/12 hluta greiðslna , óháð framleiðslu , að því tilskildu að framleiðsla lögbýlisins sé 100% greiðslumarks á yfirstandandi verðlagsári . Sjái handhafi greiðslna út á greiðslumark fram á að nýting greiðslumarks gefi ekki rétt til 100% af greiðslum framleiðslutímabilsins , ber honum að tilkynna það til ráðuneytisins . Greiðslum skal þá háttað í samræmi við áætlaða nýtingu . Greiðslur vegna framleiðslu umfram greiðslumark skulu vera með þeim hætti að greiðslur vegna ónotaðs greiðslumarks gangi hlutfallslega til annarra greiðslumarkshafa . Skal fyrst greitt fyrir fyrsta prósentustig sem greiðslumarkshafi framleiðir umfram eigið greiðslumark og síðan annað prósentustig og svo áfram eftir því sem ónotað greiðslumark gefur tilefni til . Afurðastöð skal senda ráðuneytinu tilkynningu um stöðvun mjólkurinnleggs , ef mjólkurinnlegg framleiðanda fellur niður í heilan mánuð eða lengri tíma . Útreikningur á greiðslumarki lögbýla . Ráðuneytið reiknar út greiðslumark til framleiðslu mjólkur , heldur skrá yfir greiðslumark lögbýla og rétt til greiðslu samkvæmt því og lætur afurðastöðvum og búnaðarsamböndum í té eintak af henni fyrir starfssvæði þeirra . Ráðuneytið aflar upplýsinga og annast útreikninga vegna framkvæmdar þessarar reglugerðar . Afurðastöðvum og framleiðendum er skylt að láta ráðuneytinu í té allar þær upplýsingar sem að gagni geta komið og þær geta veitt . Tilkynningar um greiðslumark lögbýla . Tilkynna skal framleiðendum um greiðslumark lögbýla . Framleiðendur eiga þess kost að koma á framfæri athugasemdum og skulu þær berast ráðuneytinu innan 20 daga frá dagsetningu tilkynningar um greiðslumark , ella gildir það fyrir framleiðslutímabilið . Ráðuneytið endurskoðar útreikninga , sem athugasemdir eru gerðar við og tilkynnir framleiðanda niðurstöðu sína . Berist ekki athugasemdir við þá niðurstöðu innan 25 daga frá dagsetningu endurútreikningsins gildir hann fyrir hlutaðeigandi verðlagsár . Markaðsfyrirkomulag við aðilaskipti að greiðslumarki mjólkur . Markaðsfyrirkomulag . Öll aðilaskipti að greiðslumarki mjólkur falla undir ákvæði þessarar reglugerðar og eru önnur aðilaskipti að greiðslumarki mjólkur á milli lögbýla óheimil hvort sem um er að ræða sölu eða gjafir . Undir reglugerð þessa fellur þar með talið flutningur á greiðslumarki milli lögbýla í eigu sömu eigenda , sbr. þó 15. gr . Ef verðþróun á markaði verður óeðlileg að teknu tilliti til framboðs , eftirspurnar og aðstæðna að öðru leyti er ráðherra heimilt , að fenginni tillögu framkvæmdanefndar búvörusamninga , að setja hámarksverð á greiðslumark . Hámarksverð getur aldrei orðið hærra en þrefalt lágmarksverð mjólkur til framleiðenda eins og það er á hverjum tíma . Í janúar 2020 skal framkvæmdanefnd búvörusamninga taka afstöðu til þess hvort setja skuli hámarksverð á greiðslumark á fyrsta markaði með hliðsjón af markaðsaðstæðum . Tillaga skal þá lögð fyrir ráðherra eigi síðar en 1. febrúar 2020 . Aðilaskipti innan jarða . Þrátt fyrir ákvæði þessarar reglugerðar er heimilt að staðfesta aðilaskipti að greiðslumarki mjólkur , án þess að viðskiptin hafi verið gerð á markaði skv. 16. gr. , þegar aðilaskiptin að greiðslumarki fara fram milli aðila innan sama lögbýlis . Með sama hætti er heimilt að staðfesta sölu á greiðslumarki frá einu lögbýli til annars lögbýlis í eigu sama aðila , enda hafi öll lögbýlin verið í hans eigu fyrir 31. desember 2018 . Auk þess er heimilt að staðfesta tilfærslu greiðslumarks milli lögbýla ef framleiðandi , sem er einstaklingur , flytur búferlum með allan sinn rekstur , það er leggur niður rekstur á einu lögbýli í því skyni að hefja hann á öðru lögbýli , enda sé viðkomandi sannanlega ábúandi á nýju jörðinni , með skráð lögheimili þar og stundi þar búrekstur . Markaðsframkvæmd . Markaður fyrir greiðslumark mjólkur skal haldinn þrisvar á ári ; þann 1. apríl , 1. september og þann 1. nóvember . Beri þessar dagsetningar upp á laugardag eða sunnudag færist markaðsdagur til næstkomandi mánudags . Seljanda er einungis heimilt að bjóða til kaups á apríl - og septembermarkaði það magn greiðslumarks , sem hann hefur ekki þegar nýtt innan verðlagsársins fyrir innlegg í afurðastöð . Þeir sem óska eftir að kaupa eða selja greiðslumark á markaðnum skulu skila inn tilboðum með rafrænum hætti sem skulu tilgreina nafn og kennitölu tilboðsaðila , heimili og búsnúmer , netfang , ef það er fyrir hendi og það magn og verð greiðslumarks , sem boðið er til sölu eða leitað er eftir kaupum á . Frestur til að skila inn tilboðum rennur út 10. mars þegar markaður er haldinn 1. apríl , 10. ágúst þegar markaður er haldinn 1. september og þann 10. október þegar markaður er haldinn 1. nóvember . Einungis er heimilt að skila inn einu tilboði um kaup eða sölu fyrir hvert lögbýli og af sama aðila eða tengdum aðila . Tilboðsgjöfum er skylt að gæta að því að einungis eitt tilboð komi frá aðilum sem teljast tengdir . Óheimilt er að bjóða fram mismunandi verð í sama tilboði . Óheimilt er aðilum að gefa upp magn og verð sem tiltekið er í tilboðunum , sem opnuð eru á markaðsdegi samkvæmt þessari grein . Sé það gert skal þeim tilboðum vikið til hliðar . Nýliðar skulu eiga forkaupsrétt á 5% af því greiðslumarki sem boðið er til sölu á hverjum markaði , svo lengi sem þeir uppfylla skilyrði reglugerðarinnar um gilt kauptilboð og að því gefnu að þeir bjóði verð sem er jafnt eða hærra en jafnvægisverð skv. 17. gr . Að hámarki er hægt að óska eftir 50.000 lítrum til kaups á hverjum markaði , eða alls 150.000 lítrum árlega . Framkvæmdanefnd búvörusamninga gerir tillögu til ráðherra um breytt hámark ef aðstæður krefja . Þá má hlutdeild framleiðanda eða framleiðenda sem eru í eigu einstakra aðila , einstaklinga , lögaðila eða tengdra aðila ekki nema hærra hlutfalli en 1,2% af árlegu heildargreiðslumarki mjólkur . Til að tilboð sé gilt skal fylgja staðfesting um eignarhald að lögbýlinu . Sé um leiguábúð að ræða skal seljandi skila vottfestri yfirlýsingu frá mótaðila ( jarðareiganda / leiguliða ) um samþykki sölu . Þá skal seljandi , sem er eigandi lögbýlis , leggja fram þinglýsingarvottorð fyrir það lögbýli sem greiðslumark er selt frá og skriflegt , þinglýst samþykki allra veðhafa fyrir sölunni . Heimilt er að krefja um frekari upplýsingar og gögn ef tilefni þykir til þess innan fyrirframákveðins tímamarks . Heimilt er að senda kröfu til innheimtu fyrir kauptilboði ef hún er ekki greidd á gjalddaga á kostnað tilboðsgjafa . Einnig er heimilt að leggja fram með kauptilboði eða fyrir upphaf markaðsdags staðgreiðslu fyrir andvirði greiðslumarksins . Kaupandi skal inna af hendi staðgreiðslu fyrir andvirði greiðslumarksins fyrsta virka dag næsta mánaðar eftir opnun tilboða . Flokkun tilboða . Við opnun tilboða , er skráð magn og verð á hverju tilboði um kaup eða sölu . Við flokkun tilboða um sölu skal þeim raðað upp eftir hækkandi verði við hvert innfært tilboð . Kauptilboðum skal raðað upp eftir lækkandi verði við hvert innfært tilboð á sama hátt . Nýliðar skulu eiga forkaupsrétt á 5% af því greiðslumarki sem boðið er til sölu á hverjum markaði , sbr. 16. gr . Náist ekki fullt jafnvægi á milli framboðs og eftirspurnar greiðslumarks skiptist greiðslumark sem selt verður hlutfallslega milli kaupenda í samræmi við magn hvers tilboðsgjafa . Greiðslumarki sem boðið er til sölu á hærra verði en jafnvægisverði skal vísað frá markaði og á sama hátt kauptilboðum sem eru lægri en jafnvægisverð , sbr. þó ákvæði 7. gr. um sölu á sérskráðu greiðslumarki lögbýla í leiguábúð á forræði leiguliða . Öll viðskipti sem fara fram á viðkomandi markaðsdegi skulu fara fram á því jafnvægisverði sem markaðurinn gefur í það sinn eða hámarksverði , sbr. 3. gr . Aðilaskipti að greiðslumarki . Aðilaskipti að greiðslumarki , sem uppfylla skilyrði um jafnvægisverð og jafnvægismagn , eru án takmörkunar þegar í hlut á eigandi jarðar sem jafnframt er ábúandi . Sé ábúandi lögbýlis hins vegar annar en eigandi / eigendur þess þarf samþykki beggja / allra fyrir ráðstöfun greiðslumarks frá lögbýli . Leiguliða er heimilt að kaupa greiðslumark á lögbýli á markaði og skal það sérstaklega skráð á nafn hans . Leiguliða er heimilt að selja sérskráð greiðslumark án samþykkis jarðareiganda . Skal hann þá bjóða það fram á markaði , sbr. 16. gr . Sé um ábúðarlok að ræða skal það boðið fram á næsta mögulega markaðsdegi . Ákvörðun um viðskipti , gildistaka tilboða , réttaráhrif o.fl . Tilboð gerð um kaup eða sölu á greiðslumarki eru bindandi á markaðsdegi . Kaup - eða sölutilboð má draga til baka hvenær sem er innan hvers markaðstímabils , sem hefst að loknum hverjum markaðsdegi og stendur fram að þeim næsta . Aðilaskipti að greiðslumarki sem fara fram á markaði í nóvember skulu taka gildi frá og með 1. janúar á næsta verðlagsári á eftir . Aðilaskipti sem fara fram á markaði í apríl og september skulu taka gildi frá og með 1. janúar á yfirstandandi verðlagsári . Greiðslumark sem flyst á milli aðila á þennan hátt skal taka sömu hlutfallsbreytingum og heildargreiðslumark gerir við ákvörðun á heildargreiðslumarki hvers árs . Aðilaskipti að greiðslumarki taka ekki gildi fyrr en staðfesting ráðuneytisins liggur fyrir . Við aðilaskipti að greiðslumarki á markaði í apríl og september skal seljandi endurgreiða beingreiðslur út á greiðslumark vegna yfirstandandi verðlagsárs sem svara til þess magns sem selt er . Skal fjárhæð þessara greiðslna dregin frá söluverði við frágang viðskipta og ráðstafa til endurúthlutunar sem beingreiðslum . Heimilt er að birta yfirlit yfir viðskipti með greiðslumark og verð á því . Upplýsingar sem þannig eru birtar skal ekki vera hægt að rekja til einstakra aðila . Innvegin mjólk . Greiðslur út á innvegna mjólk . Greiðslur á alla innvegna mjólk eru greiddar mánaðarlega óháð greiðslumarki . Heildarupphæð árlegs stuðnings skiptist í 12 jafna hluta þannig að jafnhá upphæð er greidd í hverjum mánuði óháð framleiðslumagni . Upphæðin í hverjum mánuði deilist jafnt á alla innvegna lítra í þeim mánuði . Greiða skal 1. hvers mánaðar fyrir innlegg næstsíðasta mánaðar , í fyrsta sinn 1. mars . Heildargripagreiðslur verða eins og sýnt er í töflu hér að neðan , og skiptast þær í tvo flokka , mjólkurkýr og holdakýr . Árlega verður greiðslum sem til ráðstöfunar eru í hvorum flokki deilt á allar árskýr í viðkomandi flokki . Gripagreiðslur skerðast ef fjöldi mjólkurkúa framleiðanda eða framleiðenda á lögbýli sem eru í eigu einstakra aðila , einstaklinga , lögaðila eða tengdra aðila , er yfir þeim mörkum sem að neðan greinir , skv. eftirfarandi töflu : Hlutfall af óskertri greiðslu Gripagreiðslur skerðast ef fjöldi holdakúa framleiðanda eða framleiðenda á lögbýli sem eru í eigu einstakra aðila , einstaklinga , lögaðila eða tengdra aðila , er yfir þeim mörkum sem að neðan greinir , skv. eftirfarandi töflu : Hlutfall af óskertri greiðslu Ef heildarfjöldi árskúa á landinu er minni en sú viðmiðun sem stuðst var við í samningi skv. 1. gr. , þ.e. 25.000 mjólkurkýr og 3.000 holdakýr , hækkar greiðsla ríkissjóðs á hverja árskú til samræmis . Gjalddagar gripagreiðslna . Gripagreiðsla samkvæmt 1. mgr. 21. gr. er greidd í upphafi hvers mánaðar . Greiðslum vegna kynbótastarfs skal ráðstafa með eftirfarandi hætti : 85% árlegra framlaga skal ráðstafa til aðila sem reka starfsemi í nautgripasæðingum . Ekki er þó greitt fyrir fyrstu 20 kílómetra sem eknir eru vegna hverrar sæðingar . Með tillögu framkvæmdanefndar búvörusamninga skv. 7. gr. skal ráðstafa framlögum til að styðja við framleiðslu nautakjöts til eftirtalinna verkefna : Einangrunarstöðva vegna innflutnings á erfðaefni holdanautgripa . Greiðslum skal ráðstafað til framleiðanda í fjórum jöfnum hlutum í maí , ágúst , nóvember ár hvert og febrúar árið á eftir og skipta þeir með sér greiðslum úr ¼ hluta heildarframlaga hvers árs . Auglýsing og umsókn . Ár hvert skal auglýst eftir umsækjendum um framlög til fjárfestingastuðnings . Framleiðandi í nautgriparækt sem uppfyllir skilyrði 3. gr. getur sótt um fjárfestingastuðning . Umsóknum skal skila inn rafrænt , eigi síðar en 31. mars ár hvert vegna framkvæmda á árinu eða að hámarki 12 mánuðum frá því framkvæmdir hófust . Umsókn skal fylgja framkvæmda - og kostnaðaráætlun . Heimilt er að kalla eftir frekari upplýsingum ef þörf er talin á því við mat á umsókn : Upplýsingar um nafn , kennitölu , og lögheimili framleiðanda sem sækir um stuðning . Rökstuðningur fyrir framkvæmd og hvernig framkvæmdin uppfyllir skilyrði fyrir stuðningi skv. 24. gr . Samþykktar teikningar skulu þó berast eigi síðar en við lokaúttekt . Umsækjendur skulu skila fullnægjandi umsókn innan tilskilins tímafrests . Umsóknum sem skilað er með ófullnægjandi gögnum , sbr. 26. gr. , er heimilt að hafna . Afgreiðsla og útreikningur fjárfestingastuðnings . Heimilt er að veita stuðning við sömu framkvæmdir til allt að þriggja ára samfellt og skal þá framleiðandi leggja inn nýja umsókn árlega . Framleiðandi sem fengið hefur hámarksfjárfestingastuðning skv. 3. málsl. 1. mgr. þrjú ár í röð getur ekki sótt um stuðning að nýju fyrr en liðin eru þrjú ár frá síðustu styrkveitingu . Við upphaf framkvæmdar sem telst styrkhæf greiðast 50% af samþykktri styrkupphæð og 50% við skil á lokaskýrslu að teknu tilliti til skilyrða í 29. gr . Heimilt er , við útgreiðslu fyrri hluta styrks , að óska eftir staðfestingu frá byggingarfulltrúa um að framkvæmdir séu hafnar og afriti af reikningum eða hreyfingarlista úr bókhaldskerfi . Lokaskýrsla felur í sér eftirfarandi gögn : Lokaúttekt byggingarfulltrúa , ef við á . Hreyfingarlista úr bókhaldskerfi eða afrit af reikningum vegna fjárfestingakostnaðar sem styrkur nær yfir . Úttekt , ef við á . Undirritaða yfirlýsingu styrkþega um framkvæmd sem naut stuðnings . Dagbók um eigin vinnu , ef við á . Framlög skerðast hlutfallslega vegna allra samþykktra umsókna ef fjármunir hrökkva ekki til að teknu tilliti til 1. mgr . Hafi umsækjandi hlotið annan stuðning , bætur eða styrk samkvæmt reglugerð þessari , reglugerð um stuðning við sauðfjárrækt eða nýliðunarstuðning samkvæmt reglugerð um almennan stuðning við landbúnað vegna sömu framkvæmdar skal tilgreina það í umsókn og er heimilt að draga þá fjárhæð frá . Heimilt er að taka út framkvæmd umsækjanda , á kostnað hans . Ef talið er að framkvæmdakostnaður eða einstaka kostnaðarliðir hafi farið fram úr því sem eðlilegt getur talist skal taka tillit til þess við útreikning á endanlegri styrkupphæð . Framleiðandi skal endurgreiða greiddan fjárfestingastuðning komi í ljós að stuðningur sem greiddur hefur verið hafi ekki verið nýttur til framkvæmda á því framkvæmdaári sem sótt var um stuðning fyrir , kröfur gildandi reglugerðar um velferð nautgripa ekki uppfylltar eða vikið hafi verið frá upplýsingum samkvæmt umsókn án þess að greint hafi verið frá . Uppfylli umsækjandi ekki skilyrði greiðslu vegna seinni hluta stuðnings með skilum á lokaskýrslu , sbr. 25. gr. , skal hann endurgreiða fyrri hluta stuðningsins sem hann hafði áður fengið greiddan . Auk almennra vaxta skal handhafi greiða dráttarvexti skv. 1. mgr. 6. gr. , sbr. 3. mgr. 5. gr. laga nr. 38 / 2001 . Vextir skulu þó ekki greiddir ef endurgreiðsla fer fram innan 30 daga frá útgreiðslu . Skerðing og niðurfelling greiðslna . Heimilt er að skerða , fella niður eða krefjast endurgreiðslu á stuðningsgreiðslum samkvæmt reglugerð þessari ef framleiðandi gefur vísvitandi rangar upplýsingar eða brýtur á annan hátt skilyrði reglugerðarinnar . Reglugerðin öðlast gildi frá og með 1. janúar 2020 . Við gildistöku hennar fellur úr gildi reglugerð nr. 1261 / 2018 um stuðning í nautgriparækt . Atvinnuvega - og nýsköpunarráðuneytinu , 19. desember 2019 . Kristján Þór Júlíussonsjávarútvegs - og landbúnaðarráðherra .